CELEX: 32020D0050
Language: et
Date: 2020-01-21 00:00:00
Title: Komisjoni Rakendusotsus (EL) 2020/50, 21. jaanuar 2020, millega muudetakse rakendusotsust (EL) 2019/919 Euroopa Parlamendi ja nõukogu direktiivi 2013/53/EL toetuseks koostatud väikelaevu ja jette käsitlevate harmoneeritud standardite kohta seoses väikelaevade identifitseerimise, kodeerimissüsteemi, kerekonstruktsiooni ja monokerede prussidega

22.1.2020   
               
               
                  ET
               
               
                  Euroopa Liidu Teataja
               
               
                  L 17/3
               
            
         KOMISJONI RAKENDUSOTSUS (EL) 2020/50,
         21. jaanuar 2020,
         millega muudetakse rakendusotsust (EL) 2019/919 Euroopa Parlamendi ja nõukogu direktiivi 2013/53/EL toetuseks koostatud väikelaevu ja jette käsitlevate harmoneeritud standardite kohta seoses väikelaevade identifitseerimise, kodeerimissüsteemi, kerekonstruktsiooni ja monokerede prussidega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2013/53/EL (2) artikliga 14 eeldatakse, et tooted, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad nõuetele, mida nimetatud standardid või nende osad käsitlevad ja mis on sätestatud direktiivi 2013/53/EL artikli 4 lõikes 1 ja kõnealuse direktiivi I lisas.
                  
               
                     (2)
                  
                  
                     Komisjoni rakendusotsusega C(2015) 8736 (3) esitas komisjon Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse koostada direktiivi 2013/53/EL toetavad harmoneeritud standardid, milles käsitletakse direktiivi 2013/53/EL artikli 4 lõikes 1 ja kõnealuse direktiivi I lisas sätestatud olulisi nõudeid, mis on rangemad võrreldes Euroopa Parlamendi ja nõukogu kehtetuks tunnistatud direktiiviga 94/25/EÜ, (4) vaadata need läbi ja viia lõpule nendega seotud töö.
                  
               
                     (3)
                  
                  
                     Täpsemalt paluti CENil ja Cenelecil võtta vastu uus veesõidukite identifitseerimise standard, mille olulised nõuded on sätestatud direktiivi 2013/53/EL I lisa A osa punktis 2.1. Samuti paluti CENil ja Cenelecil võtta nõuete kattumise vältimiseks arvesse punkte, mida käsitletakse direktiivi 2013/53/EL artikli 49 alusel vastu võetud rakendusaktides.
                  
               
                     (4)
                  
                  
                     Rakendusotsuses C(2015) 8736 sätestatud taotluse alusel koostas CEN standardi EN ISO 10087:2019 Väikelaevad. Laevakere tuvastamine. Kodeerimissüsteem.
                  
               
                     (5)
                  
                  
                     Komisjon hindas koos CENiga, kas CENi koostatud standard EN ISO 10087:2019 vastab rakendusotsuses C(2015) 8736 sätestatud taotlusele ja kas see on kooskõlas direktiivi 2013/53/EL artikli 49 alusel vastu võetud rakendusaktidega.
                  
               
                     (6)
                  
                  
                     Direktiivi 2013/53/EL artikli 49 lõike 1 punkti c alusel vastu võetud komisjoni rakendusmääruses (EL) 2017/1 (5) on sätestatud veesõidukite identifitseerimise eeskirjad, eelkõige tootja unikaalse koodi andmise ja haldamise menetluse miinimumnõuded.
                  
               
                     (7)
                  
                  
                     Standardis EN ISO 10087:2019 on sätestatud üksikasjad veesõiduki identifitseerimisnumbri kohta seoses märgistuse suuruse ja püsivuse, asukoha, identifitseerimisnumbri duplikaadi, märgistamise aja ja kuvamisvorminguga. See täiendab rakendusmääruse (EL) 2017/1 artiklis 3 sätestatud veesõiduki identifitseerimisnumbri ülesehitust.
                  
               
                     (8)
                  
                  
                     Rakendusotsusega C(2015) 8736 paluti CEN-il ja Cenelecil samuti vaadata läbi standardid, mille viited avaldati 13. märtsi 2015. aastaEuroopa Liidu Teatajas C 87.
                  
               
                     (9)
                  
                  
                     Rakendusotsuses C(2015) 8736 sätestatud taotluse alusel koostas CEN standardi EN ISO 12215-5:2019 Väikelaevad. Kerekonstruktsioon ja prussid. Osa 5.
                  
               
                     (10)
                  
                  
                     Komisjon hindas koos CENiga, kas CENi koostatud standard EN ISO 12215-5:2019 vastab rakendusotsuses C(2015) 8736 esitatud taotlusele.
                  
               
                     (11)
                  
                  
                     Standardis EN ISO 12215-5:2019 käsitletakse direktiivi 2013/53/EL I lisa A osa punktis 3.1 sätestatud olulisi nõudeid ning sätestatakse üksikasjalikud andmed monokerele avalduva arvutusliku surve, arvutuslike pingete ja prussidega seotud arvutuste kohta.
                  
               
                     (12)
                  
                  
                     Standardite EN ISO 10087:2019 ja EN ISO 12215-5:2019 sisu vastab asjakohastele nõuetele, mis on sätestatud direktiivi 2013/53/EL artikli 4 lõikes 1 ning kõnealuse direktiivi I lisa A osa punktides 2.1 ja 3.1. Seepärast on asjakohane avaldada viited nendele standarditele Euroopa Liidu Teatajas.
                  
               
                     (13)
                  
                  
                     Standard EN ISO 12215-5:2019 asendab standardi EN 12215-5:2018. Seepärast on vajalik kustutada Euroopa Liidu Teatajast viide standardile EN ISO 12215-5:2018.
                  
               
                     (14)
                  
                  
                     Selleks et anda tootjatele piisavalt aega, et valmistuda standardi EN ISO 12215-5:2019 kohaldamiseks, on vaja asendatava standardi viite kustutamine kuni 30. juunini 2021 edasi lükata.
                  
               
                     (15)
                  
                  
                     Direktiivi 2013/53/EL toetuseks koostatud harmoneeritud standardite viited avaldatakse komisjoni rakendusotsuses (EL) 2019/919 (6). Tagamaks, et viited direktiivi 2013/53/EL toetuseks koostatud harmoneeritud standarditele oleksid loetletud samas õigusaktis, tuleks viited standarditele EN ISO 10087:2019 ja EN ISO 12215-5:2019 lisada kõnealuse rakendusotsuse I lisasse ning viide standardile EN ISO 12215-5:2018 tuleks kõnealusest lisast välja jätta.
                  
               
                     (16)
                  
                  
                     Seepärast tuleks rakendusotsust (EL) 2019/919 vastavalt muuta.
                  
               
                     (17)
                  
                  
                     Harmoneeritud standardi järgimine lubab alates sellise standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2019/919 I lisa muudetakse vastavalt käesoleva otsuse lisale.
         
         
            Artikkel 2
            Käesolev otsus jõustub Euroopa Liidu Teatajas avaldamise päeval.
            Lisa punkti 1 kohaldatakse alates 1. juulist 2021.
         
         
            Brüssel, 21. jaanuar 2020
            
               
                  Komisjoni nimel
               
               
                  President
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 20. novembri 2013. aasta direktiiv 2013/53/EL, mis käsitleb väikelaevu ja jette ning millega tunnistatakse kehtetuks direktiiv 94/25/EÜ (ELT L 354, 28.12.2013, lk 90).
         
            (3)  Komisjoni 15. detsembri 2015. aasta rakendusotsus C(2015) 8736 Euroopa Parlamendi ja nõukogu 20. novembri 2013. aasta direktiivi 2013/53/EL (väikelaevade ja jettide kohta ning direktiivi 94/25/EÜ kehtetuks tunnistamise kohta) toetava standardimistaotluse kohta, mis esitatakse Euroopa Standardikomiteele ja Euroopa Elektrotehnika Standardimiskomiteele seoses väikelaevade ja jettidega.
         
            (4)  Euroopa Parlamendi ja nõukogu 16. juuni 1994. aasta direktiiv 94/25/EÜ väikelaevu käsitlevate liikmesriikide õigus- ja haldusnormide ühtlustamise kohta (EÜT L 164, 30.6.1994, lk 15).
         
            (5)  Komisjoni 3. jaanuari 2017. aasta rakendusmäärus (EL) 2017/1 veesõidukite identifitseerimine korra kohta Euroopa Parlamendi ja nõukogu direktiivi 2013/53/EL (mis käsitleb väikelaevu ja jette) raames (ELT L 1, 4.1.2017, lk 1).
         
            (6)  Komisjoni 4. juuni 2019. aasta rakendusotsus (EL) 2019/919 Euroopa Parlamendi ja nõukogu direktiivi 2013/53/EL toetuseks koostatud väikelaevu ja jette käsitlevate harmoneeritud standardite kohta (ELT L 146, 5.6.2019, lk 106).
      
      
         
            LISA
            Rakendusotsuse (EL) 2019/919 I lisa muudetakse järgmiselt:
            
                        1)
                     
                     
                        kanne 18 jäetakse välja;
                     
                  
                        2)
                     
                     
                        lisatakse järgmised kanded:
                        
                                    Nr
                                 
                                 
                                    Viide standardile
                                 
                              
                                    „32.
                                 
                                 
                                    EN ISO 10087:2019
                                 
                              
                                     
                                 
                                 
                                    Väikelaevad. Laevakere tuvastamine. Kodeerimissüsteem
                                 
                              
                                    33.
                                 
                                 
                                    EN ISO 12215-5:2019
                                 
                              
                                     
                                 
                                 
                                    Väikelaevad. Kerekonstruktsioon ja prussid. Osa 5: Arvutuslik surve monokerele, arvutuslikud pinged ja prussidega seotud arvutused“.